kardosdrur/scandi-wiki huggingface dataset:
Fremantle

FremantleMedia er et britisk internationalt tv-produktionsselskab, som er et datterselskab af Bertelsmanns RTL Group, der er Europas største tv, radio og produktionsselskab. Hovedkvarteret ligger i London.

Virksomheden har overtaget flere britiske, australske og amerikanske produktionsselskaber som Talkback, Thames Television (som senere fusionerede til Talkback Thames), Reg Grundy Organisation, Crackerjack Productions (nu fusioneret og en del af FremantleMedia Australia), Carruthers Company (Press Your Luck, Second Chance) og Goodson-Todman Productions (senere Mark Goodson Productions, nu en del af FremantleMedia North America). Tidligere fusionerede virksomheden med Tysklands største tv-produktionsselskab UFA.

Rettigheder 
Fremantlemedia ejer rettigheder til at producere tv-underholdning som The X Factor, Pop Idol, American Idol, Neighbours, America's Got Talent og Family Feud.

RTL Group
Tv-produktionsselskaber fra Storbritannien
Virksomheder i London
Carl Schuchhardt

Carl Schuchhardt (født 6. august 1859 i Hannover, død 7. december 1943 i Arolsen) var en tysk arkæolog.

Schuchhardt foretog 1883–1887 rejser i arkæologiskt øjemed gennem Rumænien, Lilleasien og Grækenland, blev 1889 forstander for Kestnermuseet i Hannover og 1908 for den forhistoriske afdeling af det kejserlige museum i Berlin. Blandt hans skrifter må nævnes: Schliemanns Ausgrabungen (1890; 2. oplag 1891; "Schliemanns upptäckter", svensk bearbejdelse ved Julius Centerwall, 1891), Die hannoveranischen Bildhauer der Renaissance 1550–1700 (1909), Alterthümer von Pergamon (I, 1913–1914). Schuchhardt udgav Atlas vorgeschichtlicher Befestigungen in Niedersachsen (1905); han var en af redaktørerne af Prähistorische Zeitschrift.

Kilder 

 

Arkæologer fra Tyskland
Klassiske arkæologer
Museumsfolk fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Hannover
Ugglan
Julius Schulhoff

Julius Schulhoff (født 2. august 1825 i Prag, død 13. marts 1898 i Berlin) var en østrigsk pianist og komponist. 

Schulhoff foretog koncertrejser i Tyskland, Frankrig, England, Spanien, Rusland og andre lande, Han bosatte sig som lærer i Paris, men rejste 1870 til Dresden og 1897 til Berlin. Han har skrevet en stor mængde salonkompositioner for pianoforte.

Kilder 

 

Pianister fra Østrig
Komponister fra Østrig
Østrigere i 1800-tallet
Personer fra Prag
Lipót Schulhof

Lipót (eller Léopold) Schulhof (født 12. marts 1847 i Baja i Ungarn, død 10. oktober 1921 i Paris) var en fransk astronom.

Schulhof var en tid ansat ved observatoriet i Wien og ved den østrigske gradmåling under Theodor von Oppolzer. Han gik derpå til Paris og var 1875—1915 kalkulator ved Bureau des longitudes. Schulhof har beregnet flere planet- og kometbaner; blandt disse sidste nævnes hans arbejde sammen med Joseph Bossert over kometen fra 1812: Sur l'orbite de la comète de 1812 (Pons) et sur son prochain retour (1883). I Annuaire har han publiceret talrige meddelelser om kometerne i tiden 1800—80, og han har beregnet fra 1878 sammen med Rodolphe Radau månetabellerne efter Delaunays teori. Han har diskuteret Ralph Allan Sampsons tabeller for Jupiterdrabanterne; Schulhof har sammen med Bossert og efter dennes død beregnet stjerners egenbevægelse (Catalogue des mouvements propres de 5671 étoiles, 1920). Af hans øvrige arbejder må nævnes: Sur les étoiles filantes (1894).

Kilder 

  

Astronomer fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Franskmænd i 1900-tallet
Simon Plössl

Simon Plössl (født 19. september 1794 i Wien, død 29. januar 1868 sammesteds) var en østrigsk optiker.

Efter at have arbejdet hos Voigtländer i Wien nedsatte han sig, 1823, som optisk instrumentmager i denne sin fødeby. Han vandt et navn ved sine fortrinlige instrumenter, især mikroskoper og kikkerter. Den dialytiske kikkert, som han efter forslag af Littrow fabrikerede fra 1832, var en tid meget anvendt.

Kilder 

 

Optikere
La Roue Tourangelle

La Roue Tourangelle er et fransk endagsløb i landevejscykling som arrangeres hvert år i marts. Løbet er blevet arrangeret siden 2002. Løbet er af UCI klassificeret som 1.1, og er en del af UCI Europe Tour.

Vindere

Eksterne henvisninger
 

 
Etableret i 2002
Allan Bohlin

Karl Allan Clarence Bohlin (født 5. november 1907 i Stockholm, død 23. januar 1959 smst) var en svensk skuespiller.

Udvalgt filmografi 
 1948 – Flaadens glade Gutter
 1946 – Moderhjertet
 1944 – Nitouche
 1941 – Lærerinde paa Viften
 1939 – Hvalfangere
 1939 – Landstormens lille Lotte
 1937 – Flaadens glade Gutter
 1936 – 65, 66 og mig
 1935 – Under falsk Flag
 1935 – Papa Ungkarl

Eksterne henvisninger 
 

Skuespillere fra Sverige
Personer fra Stockholm
Tollie Zellman

Berta Alice Victoria "Tollie" Zellman (født 31. august 1887 i Stockholm, død 9. oktober 1964 i Stockholm) var en svensk skuespillerinde. Zellman spillede med i 49 svenske film mellem 1906 og 1964.

Udvalgt filmografi 
 1946 – Medan porten var stängd
 1945 – Marinens Drenge
 1942 – Lille Frk. Swing
 1941 – Stakkels Ferdinand
 1941 – Fem svenske Gutter
 1941 – Fröken Vildkatt
 1935 – Karriére
 1935 – Munkbrogreven
 1923 – Norrtullsligan

Eksterne henvisninger 

 

Skuespillere fra Sverige
Personer fra Stockholm
Hofmaler

En hofmaler er tilknyttet et hof og beskæftiget med at male især portrætter af kongelige og adelige personer. Hofmaler var blandt andre Jens Juel for Christian 7., Jacques d'Agar for Christian 5. og Francisco Goya for spanske hoffer.
Marja Merisalo

Marja Merisalo, (født 3. april 1965 i Oulu), er en finsk danser og koreograf. Merisalo har en kandidatgrad fra Teaterhøjskolen i Helsinki (Teatterikorkeakoulu). Hendes hovedsagelige specialiteter er modern dansekunst samt indisk dans. Hun har blandt andet gjort mange samarbejdsproduktioner med sin mand, musikeren og multiartisten Carl-Johan Häggman.

Som dansere har hun arbejdet siden 1982 i forskellige teater- og danseproduktioner bl.a. i Q-teatteri, og Finlands Nationalteater.

Marja Merisalo har også fungeret i Pori som regional kunstner årene 2009-2011.

Referencer

Eksterne henvisninger 
 The Happiest Medium theatre review New York
 New York Theatre Review
 (TEV Members) (TEV Members) 
 Danceinfo Finland

Dansere fra Finland
Koreografer
Michael Klint

Michael Klint (født 3. december 1958 i København) er en prisbelønnet dansk journalist og dokumentarist. Han er opvokset på Nørrebro og uddannet på Journalisthøjskolen i Århus (afgang i 1986 efter praktik på Dagbladet i Ringsted og på Ekstra Bladet). Han har som tv-dokumentarist og instruktør indtil 2020 tilrettelagt mere end 60 dokumentar-udsendelser til TV2 og DR1 med vægt på undersøgende journalistik. Hertil kommer dokumentarer i feature- og reportage-genren samt en lang række tv-indslag (f.eks. til forbrugerprogrammet "Basta" på TV2). Han har desuden instrueret informationsfilm om brandsikkerhed og førstehjælp.    

Michael Klint har været ansat på DSB's pressesektion (1986-87), Jydske TV i Haderslev (1987-90), Nordisk Film TV (1990-99), og har herefter med eget firma været freelance journalist og dokumentar-producent (1999-2014). I 2014 blev han fastansat som undersøgende journalist på DR Dokumentar, der i 2019 blev underlagt DR Nyheder.  

Michael Klint er modtager af Billed-Bladets TV Oscar 1995 (for dokumentaren "113 Skud" om Nørrebro-sagen, sendt på TV2), samt modtager af Tvprisen i 2014 og 2019 (uddelt af Producentforeningen, brancheforening for producenter af spillefilm, tv og dokumentarfilm).  

Michael Klint har 5 gange været nomineret til Cavlingprisen, som er den mest prestigefyldte journalistpris i Danmark (bl.a. i 1995 for "Alle magtens Mænd", en dokumentar om magtkoncentrationen i justitsministeriet, sendt på TV2). Han har modtaget Cavlingprisen 3 gange. Det var han den første danske journalist til at opnå. Første gang i 1996 for dokumentarerne "Den perfekte Patient" og "Eksperimentet" om Boneloc-sagen (sendt på TV2). Herefter i 2005 sammen med Christian Andersen for dokumentaren "Hævet over mistanke" om Løgstør-sagen (sendt på DR1), og senest i 2013 for dokumentar-serien "I skattely", der afslørede finansielle rådgiveres vejledning om skattely (sendt på DR1). Kun en anden dansk journalist har sidenhen opnået at modtage en tredje Cavling-statuette (noteret 2020). Cavlingpriserne er modtaget i samarbejde med andre journalister.  

Michael Klint blev i 2007 optaget i Kraks Blå Bog over betydningsfulde danskere.

Referencer

Eksterne henvisninger 
 "Danmarksmesteren i journalistik fylder 60 år".  Hans Faarup 2. december 2018 på fyens.dk
 "Fredag uddeles Cavling"  Rasmus Elmelund 4. januar 2017 på journalisten.dk
 

Journalister fra Danmark
Personer fra Nørrebro
Personer i Kraks Blå Bog
Gidseltagningen

Gidseltagningen er en dansk drama-tv-serie skrevet og instrueret af Kasper Barfoed efter idé af Adam Price og Søren Sveistrup. Serien havde premiere den 2. april 2017 på Kanal 5 og består af otte afsnit. Den omhandler en terroraktion i Københavns Metro hvor 15 mennesker bliver taget som gidsler. Serien følger den tidligere soldat Philip Nørgaard (Johannes Lassen), der som leder af PETs Terror Task Force skal forsøge at redde gidslerne.

Research til serien bygger bl.a. på samtaler med den danske fotograf Daniel Rye, der sad som gidsel i 398 dage hos terrororganisationen Islamisk Stat i Syrien.

Referencer

Eksterne henvisninger 

Gidseltagningen på Discovery Networks' hjemmeside 
Gidseltagningen på Dplay 
 

Krimiserier fra Danmark
Dramaserier fra Danmark
Danske tv-serier fra 2010'erne
Hans Buch

Hans Buch henviser til:

 Hans Buch (præst) (1698-1751) – dansk præst
 Hans Buch (botaniker) (1883-1964) – finsk botaniker
 Hans Buch (maler) (1889-1955) – tysk maler
 Hans Christoph Buch (født 1944) – tysk forfatter
Tekken 7

Tekken 7 er et spil til Playstation 4, Xbox One, og Microsoft Windows.

Tilbagevendende figurer 
  Alisa Bosconovitch
  Anna Williams (DLC)
  Armor King (DLC)
  Asuka Kazama
  Bob
  Bryan Fury
  Craig Marduk (DLC)
  Devil Jin
  Eddy Gordo 
  Elisa
  Feng Wei
  Ganryu (DLC)
  Heihachi Mishima
  Hwoarang
  Jin Kazama
  Julia Chang (DLC)
  Kazuya Mishima / Devil Kazuya
  King
  Kuma
  Kunimitzu (DLC)
  Lars Alexandersson
  /  Lee Chaolan / Violet
  Leo
  Lei Wulong (DLC)
  Lili
  Ling Chaoyu
  Marshall Law
  Miguel Caballero Rojo
  Nina Williams
  Panda
  Paul Phoenix
  Sergei Dragunov
  Steve Fox
  Yushimitsu
  Zafina (DLC)

Nye figurer 
  Katarina Alves
  Claudio Serafino
  Lucky Chloe
  Shaheen
  Josie Rizal
  Gigas
  Jack-7
  Kazumi Mishima / Devil Kazumi
  Akuma
  Master Raven
  Geese Howard (DLC)
  Noctis Lusis Caelum (DLC)
  Negan (DLC)
  Leroy Smith (DLC)
  Fahkumram (DLC)
  Lidia Sobieska (DLC)

Eksterne henvisninger 
 

Computerspil fra 2015
7
Arkadespil
PlayStation 4-spil
Xbox One-spil
Windows-spil
Tarm Kirke

Tarm Kirke ligger i Tarm Sogn, Ringkøbing-Skjern Kommune (Ribe Stift).

Udseende og interiør 
Tarm Kirke er i sit udgangspunkt et traditionel langhus med tårn i vestenden. Det er hvidkalket med rødt tegltag og er ved en ombygning i 1960'erne udvidet med blandt andet sideskibe.

Flere af de centrale elementer i kirkerummet stammer fra kirkens opførelse i 1912. Det gælder blandt andet døbefonten og prædikestolen, der er af teak med forskellige symbolfelter. Prædikestolen var oprindeligt bemalet, men blev afsyret i forbindelse med ombygningen. Alterbordet er fremstillet af granit, og herpå står et krucifiks af træ samt to lysestager af messing.

Altertavlen blev ved den store restaurering i 1960'erne udskiftet, og den nuværende tavle er skabt af kunstneren Sven Havsteen-Mikkelsen. Motivet er inspireret af Jesu opstandelse og forestiller to kvinder ved den åbne grav påskemorgen. Billedet er basalt set holdt i fire klare farver: Blå som en baggrundsfarve, gul i en halvcirkel i øverste højre hjørne symboliserende solen samt rød og lilla i venstre side som symbol på kvinderne.

Orglet har været udskiftet flere gange, og det nuværende orgel er taget i brug i 2012. Det er skabt med udgangspunkt i orglet fra 1956, idet flere dele, heriblandt næsten alle piber, er genanvendt. Det har 22 stemmer på tre manualer.

I kirken findes også som udsmykning et kirkeskib og en såkaldt lysglobe.

Historie 
Fra middelalderen hørte Tarm under Egvad Sogn, så beboerne her benyttede Egvad Kirke 2-3 km mod øst. I begyndelsen af det 20. århundrede opstod der i Tarm et ønske om at få sin egen kirke, og der blev sat gang i en indsamling. I 1906 lå der tilsagn fra den lokale befolkning om et beløb på 12.000 kr, og arbejdet kunne gå i gang. Arkitekten på opgaven var Vilhelm Ahlmann, der fremkom med et oplæg. Projektet skulle godkendes af kirke- og kulturministeriet, men herfra blev det i første omgang et afslag med den begrundelse, at det givne oplæg savnede kunstnerisk niveau. Man anbefalede så at kontakte en respekteret arkitekt og gav en række forslag, heriblandt interessant nok Ahlmann, der havde lavet det første oplæg. Samtidig opstod der diskussion om kirkens placering, idet der var fire forskellige forslag hertil. I sidste ende blev der enighed om at placere den på det højeste punkt i området, der i det ret flade område nær Skjern Å blot er 7 m.

Til slut gik ansøgningen om lån og byggetilladelse igennem i 1911, og kirken stod klar til indvielse 15. december 1912.

I 1965-67 blev der foretaget en større udvidelse af kirken på grund af den store befolkningstilvækst, der var sket siden opførelsen. Der blev blandt andet tilføjet sideskibe og en korrum hævet over det normale niveau.

Referencer

Eksterne henvisninger 
 Tarm Kirke hos KortTilKirken.dk

Kirker i Ringkøbing-Skjern Kommune
Kirker i Ribe Stift
Våbenmaler

Våbenmaler er en heraldisk kunstner, der maler og designer riddervåben og andre våben og vedligeholder anetavler og våbenskjoldkataloger. Våbenmaleren er nu om dage brugskunstner, der skal holde sig til gældende, specifikke heraldik-skabeloner og standarder uden megen mulighed for fri fortolkning. 

En kongelig våbenmaler varetager først og fremmest den regerende families våbenskjolde og riddere af de orden, tildelt af den regerende monark, der han ansat våbenmaleren. 

Erhvervet er traditionel, idet våbenmaleren stadig maler de færdigdesignede våbenskjolde i hånden. Våbenmaleri-professionen har udviklet sig siden middelalderen sammen med den nye adel, hvor europæiske hoffe, kongedømmer og diverse skulle holde styr på de voksende familier, der erhvervede sig stadig nye våben i kampe, landerhvervelser, diplomati og ved ægteskaber på kryds og tværs af familierne. 

Våbenmaleri har været den opbevarende og katalogiserende del af heroldens arbejde.

Den dag i dag er Danmark, Sverige og Storbritannien de eneste europæiske lande, der stadig har traditionelle våbenmalere ved deres kongelige hoffe. 
Andre lande har gået over til at trykke våbenfortegnelser uden brug af håndmaling, og hvor der hyres moderne logodesignere til at designe eventuelle nye våben.

I Danmark holdes kongelig våbenmalerembedet siden 2005 af cand. mag. historiker Ronny Andersen, der blev ansat ved hoffet efter han designede nye kommunevåben ved kommunesammenlægningerne.

Referencer 

Heraldikere_fra_Danmark
Heraldik
Brugskunst
Malere fra Danmark
Tarp Bunkermuseum

Tarp Bunkermuseum er et privatejet non-profit dansk bunkermuseum i Tarp i Esbjerg  Kommune. Museet holder til i en bunker af typen Regelbau 622, der oprindeligt var en del af den gamle tyske militære lufthavn i Esbjerg. Museet modtager ingen støtte fra Esbjerg kommune eller staten - men har modtaget flere donationer fra lokale fonde. 

Bunkeren er bygget i sommeren 1943 og fungerede som vagtbunker for den del af lufthavnen som hed Richthofen. Bunkeren står efter tre års renovering som da Luftwaffe forlod lufthaven i 1945 komplet med alle panserdøre, køjer, inventar og luftrensningsanlæg. Bunkeren har stadigvæk originale vægtegninger samt tyske ordsprog på flere af bunkerens vægge. (se billeder) 

Bunker 75665 som er det officielle tyske navn på Tarp Bunkermuseum, er beregnet til 20 mand jf. Regelbau. Ydermure er 3 meter tykke og det armerede betonloft er to meter tykt og skillevæggene i bunkeren er 1 meter tykke. Bunkeren der er støbt 11. juni 1943 er støbt af hele 928 M3 jernbeton og der er brugt ca. 33 tons armeringsjern. Organisation Todt (OT) afleverede den til værnemagten 24. august 1943. 

Der blev udgravet ca. 1300 M3 inden forskalling og støbning blev igangsat. Bunkeren har en længde på 12,60 M - bredde på 11,50 M og en højde på 5,10 M 

Bunkeren er konstrueret  og placeret i terrænet af de tyske fæstningspionerer. Bygningsprocessen blev organiseret af OT (den tyske byggeorganisation), men selve byggeriet er udført af danske entreprenører og danske arbejdere. Bunkeren hører til Støttepunkt Esbjerg Flyveplads (Stützpunktgruppe Flugplatz Esbjerg). Der er opført 47 bunkere af denne type i Esbjergområdet, hvoraf de 12 ligger på flyvepladsens område – alene i Danmark er der opført ca. 500 bunkere af typen Regelbau 622.

Der er i foråret 2018 ved Tarp Bunkermuseum opført en nedskaleret kopi af den tyske hovedvagt til den militære lufthavn i Esbjerg. Den oprindelige hovedvagt lå placeret ved det nuværende Lillebæltsvej. Museet afholder jævnligt arrangementer hvor der bl.a. foregår historieformidling og genopførsler af scenarier fra krigstiden.

Galleri

Noter

Eksterne henvisninger
 Officiel hjemmeside
 Facebook-tilstedeværelse
 Omtale på visitesbjerg.dk 
 Omtale på forsvaret.dk

Se også
 Bunkermuseer i Danmark
 Nærliggende Tirpitz-museum
 Panzerabwehrkanone (PAK) (på tysk Wikipedia)

Bunkermuseer i Danmark
Lokaliteter i 2. verdenskrig
Lokaliteter i Esbjerg Kommune
Lilja Scherfig

Lilja Scherfig (født 1970) er en dansk forfatter.
Lilja Scherfig har skrevet teaterstykker og bøger, primært litteratur der henvender sig til børn og unge. Lilja Scherfigs bøger er ofte eventyr af magisk og surreelt indhold. Bøgerne bliver brugt i undervisning på flere danske skoler.

Liv og virke 

Scherfig er født i 1970 og opvokset udenfor Græsted i Nordsjælland. Hun er uddannet på Forfatterskolen For Børnelitteratur, og har skrevet børne- og ungdomsbøger siden 2007.
 Forfatterskolen for Børnelitteratur, DPU, 2001/2002
 Dramatikerlinien på Den Ny Dramaskole, 1998
 Teatervidenskab, KUA, 1997
 Kulturformidler, Svendborg Højskole, 1992
 Samfundsvidenskab, RUC, 1991

Forfatterskab

Bøger 
 "Pen og blækhuus" v. DPUs forlag (2004)
 "Pophans" v. Forlaget Carlsen (2006)
 "Louie Louie" v. Gyldendal (2007)
 "Putte og de andre" v. Forlaget Fahrenheit (2008)
 "Ritas venskab" v. Gyldendal (2009)
 "Peter og Postbudet" v. Forlaget Fahrenheit (2010)
 "Året rundt – sjove rim for børn" v. Forlaget Carlsen (2011)
 "Rævefælden" v. Forlaget Alfa (2012)
 "Børnebibel fra Nord" v. Forlaget Alfa (2014)
 "Bobolina" v. Gyldendal (2014)
 "Farfar" v. Jensen & Dalgaard (2015)
 "Verdens Bedste Team" v. Jensen & Dalgaard (2016)
 "Hello Ketty" v. Jensen & Dalgaard (2017)

Teaterstykker 
 Dyr med tøj på v. Den Grå Hal (1994)
 Kulturby 96 Sketchs v. Forbrændingen (1996)
 Revy v. Københavns Universitet (1997)
 Ærlighedens Mission, v. Den Ny Dramaskole (1998)
 En Kærlighedshistorie fra Provinsen v. Boldhusteatret (1998)

Priser 
Rævefælden vandt Kulturministeriet Illustratorpris 2012. Bogen var også kåret til Årets Bedste Bogarbejde (2013) af Forening for Boghaandværk.
Louie Louie blev nomineret til Orla-prisen i 2007.

Eksterne henvisninger 
 
 Lilja Scherfig på Forfatterweb.dk

Dramatikere fra Danmark
Børnebogsforfattere fra Danmark
Børne- og ungdomsbogsforfattere fra Danmark
Havgræs

Havgræs har flere betydninger:
 Ægte havgræs – en blomsterplante som gennemfører hele sit livsforløb i havet, og som tåler oceanisk saltvand
 Havgræs (slægt) – planteslægten Ruppia (brak- eller saltvandsplanter som ikke er ægte havgræsser efter definitionen ovenfor)
 Havgræs-familien – plantefamilien Ruppiaceae hvis eneste slægt er Ruppia
Porcelænsmaler

Porcelænsmaler er en kunstner, der maler dekorative motiver på porcelæn, lertøj og stentøj og udsmykker dem, inden disse glaseres.

Porcelænsmaleri har udviklet sig sammen med porcelænets opfindelse i Kina omkring år 700. I meget lang tid var kinesisk porcelæn eftersøgt som meget sart, besværligt at transportere og derved dyrt eksportvare i Europa. Kun de velhavende som adelen havde råd til porcelæn. Da den hemmelige opskrift på porcelænsfremstilling endelig blev kendt i Europa i oplysningstiden, åbnede de kongelige hoffer straks sine egne porcelænsfabrikker og derved kunne beholde profitterne selv. At have en porcelænsmaler ansat var et tegn på høj status og velhavenhed hos de kongelige. Andre samfundslag måtte nøjes med selv at udsmykke sit billige lertøj og stentøj, mens ægte porcelæn forblev eftersøgt helt frem til det 20. århundrede, på trods af øget industriproduktion i det 19. århundrede.

I Danmark var den mest kendte porcelænsmaler Johann Christoph Bayer, der i et årti havde malet Flora Danica stellets motiver nøjagtigt efter Flora Danica planteleksikonet. Det enorme stel blev hans livsværk og et kongeligt klenodie siden det endte som gave til kong Christian den 7., i stedet for Katarina den Store, som det oprindeligt var tiltænkt.

Et andet dansk og populært porcelænsmaleri var Mussel håndmalet på porcelæn fra den Kongelige Porcelænsfabrik, der siden blev til Royal Copenhagen. De sirlige blå Mussel-linjer og muslinge-rifler var gået af mode før anden verdenskrig, men blev stærkt eftersøgt igen i det 21. århundrede med retromodens tilbagevending. I 2008 har Royal Copenhagen gået forbrugerne i forkøbet og printer nu forstørrede og moderniserede Mega-Mussel design i både blåt og sort på sine populære stel.

Kunstkeramikere, der formgiver og brænder deres porcelæn eller lertøj, kan også være porcelænsmalere, der selv kan tilføje motiver og glasurer for derved at udtrykke deres kunstneriske vision. Dette er i modsætning til tidligere europæisk industrialders opdeling af maskinel keramikformgivning og store stab af anonyme porcelænsmalere. Her kan nævnes den bornholmske kunstnerfamilie, hvor Lisbeth Munch-Petersen, hendes søster, Gertrud Vasegaard og niece Myra Vasegaard i årtier havde sat stilen an i dansk keramik og malede selv deres motiver.

Referencer 

Keramik
Brugskunst
Malere fra Danmark
Stillingsbetegnelser
ScienceCamps

UNF ScienceCamp er en koncept lavet af Ungdommens Naturvidenskabelige Forening for gymnasieelever. En ScienceCamp er en uges sommerskole for gymnasieelever med interesse for naturvidenskab. Der er mange forskellige slags ScienceCamps og hvilke camps der bliver afholdt varierer hvert år. Under en ScienceCamp introduceres deltagerne til et specifikt fagligt emne indenfor naturvidenskab og arbejder med dette emne igennem hele ugen, derudover bliver deltagerne rystet sammen igennem diverse sociale aktiviteter. Meget af den viden der bliver introduceret på ScienceCamps ville ellers blive introduceres på universitetet.

Den første ScienceCamp (Biotech Camp) blev afholdt i 2002 og var den eneste camp det år. Siden da er der blevet afholdt mere end 100 ScienceCamps på landsplan.

Der er flere forskellige slags ScienceCamps, men camps der plejer at gå igen er Biotech Camp, Chemistry Camp, Fysik Camp, Game Development Camp, Matematik Camp, Nano Camp, Software Development Camp. Disse camps afholdes på som udgangspunkt på et universitet over en uge af sommerferien.

Camps igennem tiden 

Der er blevet afholdt over 100 camps. Af camps der er blevet afholdt mere end en gang er følgende:
Biotech Camp,
Chemistry Camp,
Game Development Camp,
Fysik Camp,
International Science Summer Camp,
Kriminal Camp,
Matematik Camp,
Medicinal Camp,
Nano Camp,
Computer Science Camp og
Software Development Camp.

Alle camps blev aflyst i 2020 på grund af Covid-19. Dog blev Game Development Camp afholdt digitalt.

Referencer

Eksterne henvisninger 
 ScienceCamps hjemmeside

Naturvidenskab
Memorandum

Et memorandum er et aktstykke, som giver en (kortfattet) fremstilling af en sags hovedpunkter, specielt diplomatiske aktstykker.

Et memorandum kan også være kort sammendrag af hovedpunkter, som aftales blandt partierne i en koalitionsregering.

Referncer 

Tekster
Diplomati